21/06/2000

89-2.2000

***איגרת לסגל המחקר מס' 89***

**( עמ' 619-624 )**

**הודעות פנימיות**

**·          האיגרת באינטרנט**: ארכיב וגיליון חדש בכתובת /http://briefcase.yahoo.com/ziderman\_il

        ·          **מיקבץ מפורט של זכויות סגל מחקר** הופץ ב4/8/98- באיגרת מס' 76 ( עמ' 553-561 ).

**·          התקשי"ר באינטרנט**: בכתובת http://www.civil-service.gov.il/takshir/L1-1.HTM/

        ·          **מיסוי שבתון**: ייעוץ וטיפול ניתנים באופן פרטי ע"י רו"ח בצלאל בר-לב, טל' 09-7675264.

        ·          **חברות בהסתדרות הכללית**: נא לוודא שבתלוש המשכורת מנכים *דמי חבר*בסך 86 ש"ח   (וזאת במקום 67 ש"ח *דמי טיפול מקצוע-ארגוני*); או 12 ש"ח לחודש מהגמלה.

        ·           **ישיבת המזכירות** הבאה נקבעה ליום ה' 27/7/00 בשעה 16:00 בגד"ש, ממ"ח.

***עוד בגיליון הזה:***

***·          זכאות לתשלום מקדמות ע"ס 20,000 ש"ח***

***·          עדכונים לסולם השכר***

***·          ש"נ של חוקרי ממ"ח שאינם במסלול תקן***

***·          ימי השתלמות בקק"מ ע"ח ימי עבודה בממ"ח***

***·          המאבק נגד ביטול ועדות החיפוש בממ"ח***

**מתוך יומן יו"ר האיגוד**

***16/1/2000 –***נחתם הסכם פשרהבתיק 3/3834/97 (מאיר נ' המדינה) בביה"ד האזורי לעבודה בת"א, שלפיו תישמר **רציפות הניצול של זכויות השבתון** שצבר עובד ממ"ח בחוזה מיוחד ויצורפו אל הזכויות שצבר אחרי "תקופת הצינון". אנו מודים לעו"ד אורנה נחום מההסתדרות שייצגה אותנו בכבוד.

***9/2/2000***– בילקוט הפרסומים 4854, פורסמה ההודעה על **ביטול ההסכמים** הקיבוציים ( מס' 72/72 מ18/1/72-; מס' 755/82 מ23/8/76-; מס' 797/82 מ18/8/82-; מס' 798/82 מ31/10/72- ) שבין משרד החקלאות לבין ההסתדרות, שבהם הופלו לרעה חברי סגל המחקר בכל הנוגע לתקופת ניסיון, העסקה בחוזה מיוחד והמעבר לקביעות.

***14/2/2000*** – בישיבה עם הנהלת השירותים הווטרינריים וועד סגל המחקר במכון הווטרינרי, נדונה תביעתנו להכללת עובדים נוספים בתשלום **תוספת ניסויי שדה**. הועלתה גם דרישתנו לתשלום **ש"נ רגילות**; ד"ר עודד ניר התחייב להציג את עמדתו בעניין בישיבה קרובה עם הוועד.

***17/2/2000*** – בישיבת **המזכירות**הארצית של האיגוד –

        ·          נדונה זכאותם של **חוקרים אמריטוס** להמשיך לנצל קק"מ שצברו לפני פרישתם, כאשר יועסקו בממ"ח לאחר "תקופת צינון": נמסר כי ההיתר לכך שהשיג האיגוד בשעתו מנציבות מס הכנסה נכלל בנוהל עבודה 3.10 (סע' 5) של ממ"ח *העסקת חוקרים שפרשו לגמלאות*.

        ·          דווח כי אישור מתן **ותק בגימלה** של פרופ' פולמן בעד חודשי העבודה האחרונים נמצא בטיפול מח' הגמלאות של נש"מ אצל מר בוימל.

        ·          נמסר כי, בהתערבות נש"מ, הנהלת ממ"ח האריכה את **תקופת הצינון** שתותר במהלך העסקה שלא במסלול תקן, תהיה 12 חודש (בעבר, 4 חודשים), שינוי האמור להביא להיעלמות הנוהג הפסול של *תקופות הצינון:* בכך – מבחינתו - נפתרה בעייתנו בעניין.

***24/2/2000*** – אישרתי את תוצאות **הבחירות לוועד סגל מחקר חדש בממ"ח**. כדי שתוסדר תקינות פעילותו של הוועד, צוינו ההוראות שלהלן, כפי שעולה מתקנון ועדי עובדים של ההסתדרות:

        ·          הוועד נתון למרותו, פיקוחו וטיפולו של איגוד סגל המחקר.

        ·          הוועד מייצג את סגל המחקר במינהל כלפי ההנהלה בשיתוף עם יו"ר האיגוד.

        ·          תפקידי הוועד הם להגן על זכויות העובדים במקום העבודה ולדאוג למימושן, לטפל בנושאי פרט ולפעול לקידום רווחת העובדים.

        ·          יו"ר האיגוד רשאי להשתתף בכל ישיבות הוועד.

***2/3/2000*** – בישיבת **המזכירות**הארצית של האיגוד –

        ·          צורף **ד"ר איתן** **פרסמן** כחבר במזכירות האיגוד.

        ·          אושרה פתיחת **הליך משפטי** לאכיפת התשלום של המקדמות בסך 20,000 ש"ח לחברי האיגוד במכון הגיאופיסי.

        ·          לאחר שקיבלנו חו"ד משפטית המאשרת את תביעתנו לשינוי טבלת הדרגות המקבילות לשם **הגדלת תשלום קצובות ביגוד, טלפון והבראה**, הוחלט לפנות אל נש"מ בעניין.

***11/5/2000*** – בישיבת **המזכירות** הארצית של האיגוד –

        ·          צורף **ד"ר שמעון מאיר** בחבר במזכירות.

        ·          אושרו החלטות ועד סגל המחקר במכון הווטרינרי לטיפול בהשגת **תשלום ש"נ** ובשינוי התקן של **משרת מנהל המכון**.

***11/5/2000*–** יצאה הוראה של נש"מ אל משרד התשתיות להפסיק את התשלום של **שכר עידוד** לחברי האיגוד, וזאת לאחר שקיבלו את התשלום כדין מאז 1993: אנו פועלים לסכל את ביטול התשלום.

***19/6/2000*** – בישיבת *ועדת הכנסת למו"פ מדעי וטכנולוגי* עם מנכ"ל משרד המדע, העליתי את דרישתנו להסרת ההגבלות על **איוש תקנים** במדענים בדירוג המחקר.

זכאות לתשלום מקדמות ע"ס 20,000 ש"ח

לקביעת זכאותם של מי שהיו בשבתון בחו"ל, בחל"ת וכד', הסכום המלא מורכב מהמקדמות שלהלן:

|  |  |  |  |  |  |  |  |
| --- | --- | --- | --- | --- | --- | --- | --- |
| בגין חודש | 2/98 | 4/98 | 5/98 | 7/98 | 8/98 | 1/99 | 3/99 |
| ש"ח | 3000 | 2500 | 2000 | 3000 | 2500 | 4500 | 2500 |

הזכאות למקדמה מסוימת כנ"ל מותנית ביום עבודה אחד לפחות בשכר באותו החודש. מי שלא קיבלו את המגיע להם, יגישו דרישה למעסיק.

**עדכונים לסולם השכר**

בנוסף למקדמות שכר בסך 20,000 ש"ח הנ"ל ששולמו באופן חד-פעמי במשכורת ינואר 2000, אושרו לאחרונה העלאות בסולם השכר בשיעור *מצטבר* של 14.61%, כמפורט להלן:

|  |  |  |  |  |  |  |
| --- | --- | --- | --- | --- | --- | --- |
| *החל מיום* | 1/11/99 | 1/11/99 | 1/1/00 | 1/3/00 | 1/4/00 | 1/6/00 |
| *%* | 3.24 | 3.24 | 3.24 | 0.6 | 1.83 | 1.67 |

סולם השכר המעודכן ליום 1/6/00 ניתן להלן:

|  |  |  |  |
| --- | --- | --- | --- |
|   | *משכורת משולבת מ6/2000-* | *מענק שבתון, $ לחודש (4)* |   |
| *דרגה* | *יסוד,**ש"ח* | *גרירת ותק (1)* | *ותק שהייה בדרגה(2)* | *שיא שכר קדום              (3)* | *מ10/99-*(יש***להוסיף*** ותק) |
| א1 | 7,217.11 | 27.5% | 2.5% X 22 שנים+ 1.825% בשנה 231.84325%+ ,,   24+ 1.86617% ,,   25 |    88.03442% | 4,908 |
| א | 6,547.37 | 20% | 2.5% X 10 שנים | 45% | 3,961 |
| ב | 5,953.45 | 12.5% | 2.5% X 7 שנים | 30% | 3,117 |
| ג | 5,857.17 | 7.5% | 2.5% X 4 שנים | 17.5% | 2,551 |

|  |  |  |
| --- | --- | --- |
| *דרגה* | *משכורת משולבת תחילית,**ש"ח* | *תוספת ותק שנתית (5),**ש"ח* |
| ד(ד"ר) | 5,586.66 | 51.51 |
| ד | 5,205.65 | 51.61 |
| ה2 | 4,912.98 | 48.30 |

***ההערות****בסוגריים שבלוח מופיעות בעמ' 553 של איגרת מס' 76.*

**ש"נ של חוקרי ממ"ח שאינם במסלול תקן**

בדיון עם ראש ממ"ח ד"ר א. פוטיבסקי ב28/11/99-, העליתי את דרישתנו שמכסת ש"נ ***המרבית*** של חוקרים המועסקים ללא תקן תועלה מ30- ש' לחודש אל מה שניתן לחוקרים במסלול תקן, דהיינו: עד 35 שעות בחודש - עם אפשרות הגדלה במקרים יוצאים מן הכלל, ועם אפשרות העברה לחודש העוקב של עד 20% מהמכסה המאושרת.

במכתבו מ13/2/00-, אישר לי ראש המניהל כי אכן אין המינהל מבדיל בין החוקרים בעניין זה.

**ימי השתלמות בקק"מ ע"ח ימי עבודה בממ"ח**

בדיון עם ד"ר א. פוטיבסקי ב28/11/99-, הסכים ראש ממ"ח לאפשר תשלום המשכורת ע"ח ימי עבודה בעד 7 ימי השתלמות נוספים בקק"מ לשנה (מעבר למינימום של 14 יום לשנה), עם קבלת אישור מנהל המכון או המחלקה לבקשתו המנומקת של העובד בהתחשב עם אופי ההשתלמות, וזאת במסגרת יישום הוראות תקנה ב1 בתקנון הקרן. במקרה של החלטה שלילית של ועדת ההשתלמויות, יקבל העובד בכתב את נימוקי ההחלטה לאלתר.

לתשומת הלב המיוחדת של חברי ועדת ההשתלמויות לביצוע הדברים!

**המאבק נגד ביטול ועדות החיפוש בממ"ח**

**משרת ראש מינהל המחקר החקלאי**

אשתקד, במהלך עבודת ועדת החיפוש שהוקמה ע"י המועצה המדעית למילוי תפקיד ראש ממ"ח, נש"מ הודיעה למנכ"ל משרד החקלאות שמישרת ראש ממ"ח חייבת במכרז פומבי כחוק מאחר ומבוטל הפטור מחובת המכרז שאיפשר עד כה קיום הנוהל של ועדת חיפוש. בהתאם לכך הורה מנכ"ל המשרד ליו"ר ועדת החיפוש שתופסק פעולת הוועדה.

הנימוק המרכזי שניתן ע"י נש"מ לביטול פעולת ועדת החיפוש היה שכללי המינהל התקין אינם מאפשרים בחירת המנהל ע"י עובדיו.

ההחלטה לבטל את הפטור מחובת המכרז הפומבי יצרה מצב שבו כל המשרות והתפקידים בדירוג המחקר עלולים להיות מאוישים מעתה במכרז פומבי כחוק במקום בנוהל של המועצה המדעית.

בהיותה מוסד פנימי של מינהל המחקר החקלאי, המועצה המדעית כפופה ומחויבת להוראות נש"מ ומנכ"ל המשרד. חובת המשמעת בשירות המדינה מונעת מהמועצה ליזום או להיות צד בקובלנה משפטית נגד נש"מ או המשרד. לפי כללי המינהל הציבורי התקין אפוא, נשללה מהמועצה המדעית כל מעורבות בבחירת ראש המינהל ומנהלי מכונים ומחלקות, ולא נשאר למועצה אלא להשלים עם ביטולן של ועדות החיפוש ולהשאיר לנש"מ לאייש את תפקידי סגל המחקר לפי כללי המכרז הפומבי הנהוגים כחוק כלפי שאר הדירוגים. ההשלכות לגבי עתידו האקדמי של המחקר הממשלתי היו חמורות.

במצב הקריטי שנוצר, ראיתי שעלי להתערב בהובלת הליך משפטי לביטול החלטת נש"מ הנ"ל על פי החלטת איגוד סגל המחקר, שאותו ייסדתי ב1982- במעמד עמותה רשומה, במטרה המוצהרת "*לייצג* *עובדי המחקר, חברי העמותה בתחומים הנקובים בחוק ההסכמים הקיבוציים ולטפל בכל תחום* *אחר שלדעת העמותה יקדם את ענייניהם*". בהיותו ישות סוברנית, האיגוד הוא תאגיד כשיר להתמודד משפטית מול המדינה כריבון וכן לכרות הסכמים קיבוציים מחייבים עמה כמעסיק.

***ממהות קיומו, איגוד סגל המחקר מחויב לשימור אופיו האקדמי של המינהל וסמכותה ומעמדה של המועצה המדעית, ללא מעורבות בנושאים הפנימיים של המנהל שהם בסמכותה של המועצה המדעית. העיסוק בתנאי עבודה ושכר איננו מטרה כשלעצמה כי אם אמצעי אחד מבין רבים לטיפוח מקצועם של סגל המחקר ע"י האיגוד כנציגם האותנטי.***

אף על פי שבית הדין האזורי לעבודה פסק בהמשך לטובתנו שהפטור ממכרז פומבי נשאר בתוקף - כך שאין לפגוע במינוי ד"ר א. פוטיבסקי כראש ממ"ח כבחירת המועצה המדעית, לא היה בכך כדי למנוע את הממשלה מלבטל את הפטור לגבי העתיד, על כל המשתמע ביחס לשלילת מעורבות המועצה המדעית בבחירת בעלי התפקידים האקדמיים במינהל.

המדינה ערערה נגד פסה"ד בפני ביה"ד הארצי לעבודה. על פי חוות הדעת המשפטית שקיבלנו, רק בדרך אחת ניתן היה לוודא ללא ספק שהממשלה תהיה מנועה מלבטל את הפטור בעתיד: כריתת הסכם קיבוצי שיקבל תוקף של פס"ד בבית הדין הארצי לעבודה. בהסדר שחתמנו עם הממשלה ב6/1/00- (*עמ' 616-8 באיגרת*), עוגנו סמכויות המועצה המדעית מחדש אבל הפעם לא בתורת הוראה של המעסיק הניתנת לביטול חד-צדדי בכל עת כבעבר כי אם בתוקף חוזה מחייב עם תאגיד סוברני יציג שניתן לאכיפה משפטית. יוצא אפוא שמעתה המקור לסמכותה ומעמדה של המועצה בכל הנוגע לוועדות חיפוש נובע ישירות ובלעדית מהתחייבות המדינה כלפי האיגוד.

כדי להתחשב בדרישת הממשלה שלא ייבחר המנהל ע"י עובדיו, הסכמנו שוועדת החיפוש תגיש את "חוות דעתה" להחלטת "ועדה לאיתור מועמדים", שבו עובדי המינהל יהיו במיעוט של שניים מתוך ששה חברי ועדת האיתור. אולם חברותו של נציג איגוד סגל המחקר בוועדה מבטיחה איזון שקול בהרכב מאחר שנקבע כהנחיה פנימית, על דעת ד"ר איתן פרסמן, יו"ר ועד סגל המחקר, שנציג האיגוד בוועדה ייקבע על דעת יו"ר הוועד וכן יהיה מחויב לנבחר המועצה המדעית לתפקיד ראש המינהל, ללא מעורבות בנושאים הפנימיים של המינהל שהם בסמכותה של המועצה המדעית.

חברותו של נציג האיגוד בוועדת האיתור נחוצה גם כדי לוודא קיום מעקב אמין ומוסמך על כך שאמנם תופעל הוועדה ברוח ההסכם עם האיגוד ולאפשר נקיטת צעדים משפטיים ביעילות ע"י האיגוד לאכיפת ההסכם עמו במידה שלא.

**תפקידי מנהל מכון/מחלקה בממ"ח**

בהסדר הנ"ל מ6/1/00-, אף נקבע מחדש המשך הנוהל הקיים למינוי חברי סגל המחקר. בכך עוגנה סמכות המועצה המדעית בבחירת מנהלי מכונים ומחלקות, כאשר שוב הדברים כבר אינם הוראת מעסיק הניתן לביטול חד-צדדי כבעבר כי אם חוזה מחייב ואכיף עם תאגיד משפטי. מעתה האיגוד הוא הערב לרציפות תוקף ההוראות בעניין.

**הפטור הכללי מחובת המכרז הפומבי במשרות דירוג המחקר**

התקשי"ר קובע בפסקה 11.956 כדלהלן:

*אלו המישרות הפטורות באופן כללי מחובת המיכרז הפומבי:*

*…(12) משרת מנהל המינהל למחקר תעשייתי שליד משרד תמ"ס;*

*(13) מישרות בדירוג עובדי מחקר במינהל למחקר חקלאי שליד משרד החקלאות, במינהל למחקר תעשייתי שליד משרד תמ"ס ובמינהל למחקר סביבתי שליד משרד האנרגיה והתשתית, בתנאי שהמישרות יפורסמו בפומבי בעת חיפוש מועמדים למילוין;*

*…(19) משרות המדענים הראשיים במשרדי הממשלה.*

ס"ק 13 הנ"ל עוגן כהסדר קיבוצי דו-צדדי בין האיגוד לממשלה, בסעיף 2 להסכמות מיום 6/1/00 שאליהן הגיעה המדינה עם האיגוד, הסכמות שקיבלו תוקף של פסק דין ביום 12.1.00 בבית הדין הארצי לעבודה בתיק 99-6. *(עמ' 617-8 באיגרת)*